OpenLLM-France/wikimedia huggingface dataset:
# Xirvànskaia Vodokatxka

Xirvànskaia Vodokatxka - Ширванская Водокачка (rus) és un possiólok del krai de Krasnodar, a Rússia. Es troba als vessants septentrionals del Caucas occidental, a la vora esquerra del riu Pxekha, a 11 km al sud d'Apxeronsk i a 98 km al sud-est de Krasnodar, la capital.
Pertany al municipi de Nóvie Poliani.
# Jacksonville (Alabama)

Jacksonville és una ciutat del Comtat de Calhoun a l'estat d'Alabama (Estats Units d'Amèrica).

## Demografia

Segons el cens del 2000, Jacksonville tenia 8.404 habitants, 3.274 habitatges, i 1.735 famílies. La densitat de població era de 393,3 habitants/km².
Dels 3.274 habitatges en un 23% hi vivien nens de menys de 18 anys, en un 39,7% hi vivien parelles casades, en un 11% dones solteres, i en un 47% no eren unitats familiars. En el 34,9% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,85.
Per edats la població es repartia de la següent manera: un 16,6% tenia menys de 18 anys, un 31,4% entre 18 i 24, un 21,4% entre 25 i 44, un 18,5% de 45 a 60 i un 12% 65 anys o més.
L'edat mediana era de 26 anys. Per cada 100 dones hi havia 89,2 homes. Per cada 100 dones de 18 o més anys hi havia 86,6 homes.
La renda mediana per habitatge era de 23.726 $ i la renda mediana per família de 48.137 $. Els homes tenien una renda mediana de 32.351 $ mentre que les dones 22.534 $. La renda per capita de la població era de 16.035 $. Aproximadament el 13% de les famílies i el 24,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Jacksonville (Missouri)

Jacksonville és una població dels Estats Units a l'estat de Missouri. Segons el cens del 2000 tenia 163 habitants.

## Demografia

Segons el cens del 2000, Jacksonville tenia 163 habitants, 57 habitatges, i 44 famílies. La densitat de població era de 572,1 habitants per km².
Dels 57 habitatges en un 35,1% hi vivien nens de menys de 18 anys, en un 61,4% hi vivien parelles casades, en un 12,3% dones solteres, i en un 22,8% no eren unitats familiars. En el 19,3% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,23.
Per edats la població es repartia de la següent manera: un 32,5% tenia menys de 18 anys, un 7,4% entre 18 i 24, un 32,5% entre 25 i 44, un 16% de 45 a 60 i un 11,7% 65 anys o més.
L'edat mediana era de 32 anys. Per cada 100 dones de 18 o més anys hi havia 96,4 homes.
La renda mediana per habitatge era de 24.500 $ i la renda mediana per família de 34.063 $. Els homes tenien una renda mediana de 32.292 $ mentre que les dones 19.583 $. La renda per capita de la població era de 10.626 $. Entorn del 2,3% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jacksonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Jacksonville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Jacksonville (Illinois)

Jacksonville és una població dels Estats Units a l'estat d'Illinois. Segons el cens del tenia 18.940 habitants.

## Demografia

Segons el cens del 2000, Jacksonville tenia 18.940 habitants, 7.336 habitatges, i 4.416 famílies. La densitat de població era de 721,9 habitants/km².
Dels 7.336 habitatges en un 27,8% hi vivien nens de menys de 18 anys, en un 44,4% hi vivien parelles casades, en un 12,4% dones solteres, i en un 39,8% no eren unitats familiars. En el 34,2% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,89.
Per edats la població es repartia de la següent manera: un 22% tenia menys de 18 anys, un 14,2% entre 18 i 24, un 25,1% entre 25 i 44, un 21,9% de 45 a 60 i un 16,9% 65 anys o més.
L'edat mediana era de 37 anys. Per cada 100 dones de 18 o més anys hi havia 87,4 homes.
La renda mediana per habitatge era de 33.117 $ i la renda mediana per família de 45.595 $. Els homes tenien una renda mediana de 31.474 $ mentre que les dones 22.615 $. La renda per capita de la població era de 17.482 $. Aproximadament el 7,2% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jacksonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Jacksonville». American Fact Finder. Oficina del Cens dels Estats Units, 12-01-2010.
# Jacksonville (Pennsilvània)

Jacksonville és una concentració de població designada pel cens dels Estats Units a l'estat de Pennsilvània. Segons el cens del 2000 tenia 675 habitants.

## Demografia

Segons el cens del 2000, Jacksonville tenia 675 habitants, 300 habitatges, i 186 famílies. La densitat de població era de 38,6 habitants per quilòmetre quadrat.
Dels 300 habitatges en un 24,3% hi vivien nens de menys de 18 anys, en un 48% hi vivien parelles casades, en un 8,7% dones solteres, i en un 37,7% no eren unitats familiars. En el 34,3% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,89.
Per edats la població es repartia de la següent manera: un 20,1% tenia menys de 18 anys, un 9% entre 18 i 24, un 27% entre 25 i 44, un 23,7% de 45 a 60 i un 20,1% 65 anys o més.
L'edat mediana era de 41 anys. Per cada 100 dones de 18 o més anys hi havia 87,8 homes.
La renda mediana per habitatge era de 30.052 $ i la renda mediana per família de 39.688 $. Els homes tenien una renda mediana de 33.409 $ mentre que les dones 20.469 $. La renda per capita de la població era de 15.917 $. Entorn del 7,1% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jacksonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Jacksonville». American Fact Finder. Oficina del Cens dels Estats Units, 12-01-2010.
# E-Prime

E-Prime (que significa English Prime) és una manera de parlar anglès sense usar el verb "ser" o "estar", en anglès to be, en qualsevol part (be, is, am, are, was, were, been, being). En canvi, un parlant d'E-Prime usa verbs diferents com "fer-se" (en anglès to become), "romandre" (to remain), i "igualar-se" (to equal) per construir la frase i mostrar qui o que fa l'acció. David Bourland, que havia estudiat Semàntica General, va proposar l'E-Prime en 1965.
L'E-Prime no és un idioma o una forma diferent de l'anglès, és només una manera diferent de pensar i de referir-se al món.

## Referències

* ↑ En català serien "ser"/"estar", "és"/"està", "són"/"estan", "era"/"estava", "estat"/"estat", "sent"/"estant", "sigui"/"estigui"
* ↑ Albrecht, Karl. Social intelligence: the new science of success (en anglès). John Wiley and Sons, 2006, p.130. ISBN 0787979384.

## Enllaços externs

* Toward Understanding E-Prime Arxivat 2010-01-03 a Wayback Machine.. NoBeliefs.com
# Lakhandai

Lakhandai és un riu de Bihar, tributari del Baghmati. Neix a Nepal i entra al districte de Muzaffarpur a Itarwa. Rep els rius Sauran i Basiad, amb el cabal dels quals adquireix importància; segueix al sud fins a desaiguar al Baghmati. Durant l'època de pluges és navegable fins a Sitamarhi per bots de fins a 20 tones; després és perillós pels ràpids.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Can Ramoneda (Rubí)

Can Ramoneda és una obra del municipi de Rubí (Vallès Occidental) protegida com a bé cultural d'interès local.

## Descripció

Masia restaurada que conserva una finestra amb decoració gòtica. Té planta baixa, primer pis i graner o golfes que s'obren a l'exterior per la façana principal, amb dues arcades de dos arcs fets amb totxo. La coberta és a dos vessants i la porta d'accés és adovellada amb pedres de gran grandària. Les finestres estan rematades per brancals de pedra. Té diversos cossos afegits.

## Història

L'any 1200, es documenta el cognom de "Clapés". Va ser una propietat alodial de l'església de Sant Pere de Rubí. A finals del segle xv, la filla d'Antoni Clapés es va casar amb Antoni Ramoneda. Entre el 1698 i el 1796, Francesc Ramoneda va ser batlle quatre vegades.

## Referències

* 1 2 3 4 «Can Ramoneda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].
# Advocat de patents

Un advocat de patents és un advocat que té les qualificacions especialitzades necessàries per representar els clients en l'obtenció de patents i en totes les qüestions i procediments relacionats amb el dret i la pràctica de la patent, com ara presentar una oposició. El terme s'utilitza de manera diferent en diferents països i pot requerir o no requerir les mateixes qualificacions legals que un advocat general.
A Europa, els requisits per exercir d'advocat de patents davant les oficines nacionals de patents haurien de distingir-los dels necessaris per a la pràctica davant l'Organització Europea de Patents (OEP) o l'Organització Euroasiàtica de Patents (EAPO). En l'àmbit nacional, els requisits no estan harmonitzats, tot i que entre els 28 estats membres de la Unió Europea les respectives qualificacions professionals es reconeixen mútuament fins a cert punt.
# Maltractament a discapacitats

El Maltractament a discapacitats és la violència o maltractament a discapacitats, de maneral general, pot definir-se com l'acte no accidental, únic i repetit, per acció o omissió que provoca un dany físic o psicològic a una persona gran, ja sigui per part dels fills, familiars o cuidadors. Aquestes situacions afecten a persones que per la seva major condició de vulnerabilitat es troben en una posició de dependència que els ubica en una situació de major risc en relació al maltractament.

## Referències

* ↑ Diversos Autors. (2010). Cos de Psicòlegs. Generalitat de Catalunya. Barcelona:Adams.
# Tugurgoi

Tugurgoi - Тугургой (rus) - és un aül, un poble, de la República d'Adiguèsia, a Rússia. Es troba a la vora oest de l'embassament de Krasnodar, a 10 km al nord-est de Ponejukai i a 88 km al nord-oest de Maikop, la capital de la república.
Pertany al municipi de Tliustenkhabl.
# Turó de l'Avellana

El Turó de l'Avellana és una muntanya de 717 metres que es troba entre els municipis de Castellolí, Piera i la Pobla de Claramunt, a la comarca de l'Anoia.
Al cim podem trobar-hi un vèrtex geodèsic (referència 278117001) i una torreta de guaita del departament d'Interior de la Generalitat de Catalunya; (codi I-201).

## Referències

* ↑ «Turó de l'Avellana». VISSIR3. Institut Cartogràfic i Geològic de Catalunya. [Consulta: 8 juliol 2022].
# Ugo Schiff

Hugo Joseph Schiff, italianitzat Ugo Schiff, nascut a Frankfurt am Main, Alemanya, el 26 d'abril de 1834 i traspassat a Florència, Itàlia, el 8 de setembre de 1915, fou un químic alemany nacionalitzat italià conegut en química orgànica per les bases anomenades bases de Schiff i en particular pel test o reacció de Schiff utilitzada per a detectar aldehids.

## Biografia

Ugo Schiff era germà del fisiòleg Moritz Schiff. Fou alumne del químic alemany Friedrich Wöhler a la Universitat de Göttingen on es doctorà el 1857. El mateix any abandonà Alemanya per motius polítics (era seguidor de Karl Marx i de Friedrich Engels) i anà a treballar a la Universitat de Berna, a Suïssa. El 1863 passà a Itàlia, primer a Pisa i després a Florència, al Museu d'Història Natural. El 1870 cofundà la Gazzetta Chimica Italiana amb Stanislao Cannizzaro i Emanuele Paternò. El 1877 aconsegueix la plaça de professor de química general a la Universitat de Torí però retorna a Florència el 1879 com a professor de química general. En aquesta universitat fundà l'Institut de química.

## Obra

Schiff descobrí les anomenades bases de Schiff i d'altres imines. Realitzà importants estudis sobre els aldehids un dels quals és el test de Schiff. També treballà en el camp dels aminoàcids i en l'estudi del reactiu de Biuret.

## Obres

* Ugo Schiff. Introduzione allo studio della chimica secondo le lezioni fatte nel Museo di Scienze Naturali in Firenze. Torino, E. Loescher, 1876
* Ugo Schiff. Cenni di chimica mineralogica. Palermo, Stabilimento Tipografico di Francesco Lao, 1866
* Ugo Schiff. Ricerche intorno ai composti del biureto. Firenze, Tip. Dei Minori Corrigendi, 1896
* Ugo Schiff. Quindici anni di vita universitaria dello Istituto di studi superiori in Firenze : ricordi storici e didattici. Bologna, Tip. Gamberini e Parmeggiani, 1890
* Ugo Schiff. Empirismo e metodo nella applicazione della chimica alle scienze naturali e biologiche : prolusione alle lezioni dell'anno 1876-77. Torino, Casanova, 1877
* Ugo Schiff. Separazione delle funzioni basica ed acida nelle soluzioni degli aminoacidi per mezzo della formaldeide. Palermo, tip. "Lo Statuto", 1902

## Bibliografia

* Mariagrazia Costa, Paolo Manzelli, Carla Tamburini (a cura di). Atti del seminario internazionale di studi Ugo Schiff e la chimica a Firenze : 17 ottobre 2000. Firenze : Università degli Studi, 2001
# Ugolino III Trinci

Ugolino III Trinci fou fill de Trincia II Trinci, i fou gonfanoner de justícia i capità del poble de Foligno des del 1386, vicari pontifici de Foligno i Nocera des del 1405.
Estava casat amb Constanza Orsini, filla d'Aldobrandino Orsini comte de Pitigliano. Va morir el 1415 deixant 12 fills:
* Niccolò I Trinci, assassinat a la Rocca de Nocera Umbra el 10 de gener del 1421
* Corrado IV Trinci
* Antonio (canònic i prior mort el 1430)
* Achille (mort després del 1432)
* Trincia (mort passat el 1430)
* Bartolomeo (assassinat també a la Rocca de Nocera el 10 de gener de 1421)
* Agnese (casada amb Andrea Tomacelli marquès i rector de la Marca d'Ancona, senyor de Configni i Casarano)
* Viviana (casada amb Berardo III Varano senyor i vicari de Camerino, morta després del 1434)
* Marsobilia (casada amb Antonio Smeducci senyor sobirà i vicari pontifici de San Severino, que es va fer monja el 1436 i va morir a Foligno el 1446)
* Prugolina
* Giacoma
* Francesca.
# Ugolino I Trinci

Ugolino I Trinci era fill de Trincia Trinci. Va participar en l'expedició contra Asisi el 1321 i contra Spoleto el 1322; fou protector del partit güelf de Foligno ciutat a la que va exercir el poder exercint com a gonfanoner de justícia i capità del poble el 1321, com a jutge el 1329, i com a podestà el 1334, any en què va conquerir Bevagna. Va morir el 1338. Només va deixar una filla de nom Maddalena.
# Varipàievka

Varipàievka (en rus: Варыпаевка) és un poble de l'óblast de Saràtov, a Rússia, segons el cens del 2010 tenia 52 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Wizo

Wizo és un grup alemany de música punk rock originari de la ciutat de Sindelfingen, format l'any 1985. Les seves lletres tracten des de la política fins a l'humor i el grup es defineix políticament d'esquerres «contra els nazis, racistes, masclistes i altres capquadrats!». El grup es va separar el 2005 i va tornar el 2009.

## Trajectòria

El primer gran èxit de Wizo fou una versió d'«All that she wants» d'Ace of Base el 1993, aconseguint que el videoclip aparegués a la MTV. Nogensmenys, el grup va ser demandat per no tenir els drets de la cançó i una sentència judicial va obligar-lo a cedir-ne els drets a Ace of Base.
El 1995, Wizo va publicar l'àlbum titulat Herrénhandtasche, a la vegada que un jutjat feia retirar de les botigues Für'n Arsch, prohibint-lo per «incitació al terrorisme» (en concret al terrorisme de la Fracció de l'Exèrcit Roig). No obstant això, aquest contratemps no va impedir que la banda realitzés una gira a l'estiu per l'Amèrica del Nord actuant al Vans Warped Tour. La tardor del mateix any, Wizo actuava com a teloner de la coneguda banda punk alemanya Die Ärzte.
L'última polèmica d'aquell intens 1995 va ser la denúncia per part de l'arquebisbat de Ratisbona de l'ús d'un porc penjat a la creu en una de les caràtules del grup. L'arquebisbat va guanyar la batalla judicial i en les posteriors edicions del disc la imatge del porc a la creu va desaparèixer obeint a la sentència de 1999 del jutjat, el qual va considerar delicte insultar d'aquesta manera les creences religioses.

## Discografia

* Für'n Arsch (1991)
* Bleib Tapfer (1992)
* All That She Wants EP (1993)
* Uuaarrgh! (1994)
* Mindhalálig Punk (compartit amb Aurora, 1994)
* Herrénhandtasche (1995)
* Weihnachten stinkt! (EP compartit amb Hi-Standard, 1997)
* Kraut & Rüben EP (1998)
* Stick EP (2004)
* Anderster (2004)
* Punk gibt's nicht umsonst! (Teil III) (2014)
* Der (2016)

## Referències

* ↑ Uhr, Von Raimund Heigl | 04 30; Dezember 2014, 03. «Weiz-Konzert: Für Wizo ist Punk nicht nur Musik» (en alemany), 03-12-2014. [Consulta: 8 maig 2020].
* ↑ «+++ If you can read this, please go to http://www.wizo.de +++», 05-02-2005. Arxivat de l'original el 2005-02-05. [Consulta: 8 maig 2020].
* ↑ «wizo kommt wieder!», 21-11-2009. Arxivat de l'original el 2009-11-21. [Consulta: 8 maig 2020].
# E-Boks Open 2012

El Torneig de Copenhaguen 2012, oficialment conegut com a e-Boks Open 2012, és un esdeveniment de tennis femení sobre pista de moqueta que pertany als International tournaments de la WTA. La tercera edició del torneig es va celebrar entre el 7 i el 15 d'abril de 2012 al Farum Arena de Copenhaguen, Dinamarca.
La tennista alemanya Angelique Kerber va guanyar el segon títol de l'any, mentre la tennista local Caroline Wozniacki es va quedar a les portes del tercer títol consecutiu a Copenhaguen, i es va trencar la ratxa de 14 victòries consecutives en aquest torneig.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | C. Wozniacki | 6 | 6 | |
| | P. Parmentier | 2 | 1 | | 1 | C. Wozniacki | 6 | 6 | |
| | A. Cornet | 6 | 2 | 7 | | A. Cornet | 0 | 3 | |
| | P. Mayr-Achleitner | 2 | 6 | 5 | | | | | | 1 | C. Wozniacki | 6 | 6 |
| 4 | M. Niculescu | 7 | 4 | 1 | | | | | | | P. Martić | 3 | 2 |
| | B. Jovanovski | 6⁶ | 6 | 6 | | B. Jovanovski | 4 | 6 | 3 | | | | |
| | P. Martić | 6 | 6 | | | P. Martić | 6 | 4 | 6 | | | | |
| Q | J. Konta | 2 | 3 | | | | | | | | | | | 1 | C. Wozniacki | 4 | 4 |
| 5 | K. Kanepi | 7 | 4 | 7 | | | | | | | | | | 2 | A. Kerber | 6 | 6 |
| | T. Babos | 5 | 6 | 6² | 5 | K. Kanepi | 6 | 1 | 3 | | | | |
| | Y. Putintseva | 3 | 1 | | 3 | J. Janković | 4 | 6 | 6 | | | | |
| 3 | J. Janković | 6 | 6 | | | | | | | 3 | J. Janković | 2 | 1 |
| 6 | M. Barthel | 6 | 6 | | | | | | | 2 | A. Kerber | 6 | 6 |
| | A. Brianti | 3 | 2 | | 6 | M. Barthel | 2 | 6 | 5 | | | | |
| | A. Keothavong | 6 | 3 | 3 | 2 | A. Kerber | 6 | 0 | 7 |
| 2 | A. Kerber | 4 | 6 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| | Alizé Cornet Pauline Parmentier | 6 | 6 |
| | Stéphanie Foretz Gacon Tatjana Malek | 3 | 3 | | Alizé Cornet Pauline Parmentier | 3 | 6 | [7] |
| 4 | Kristina Barrois Alberta Brianti | 6⁶ | 4 | | Sofia Arvidsson Kaia Kanepi | 6 | 1 | [10] |
| | Sofia Arvidsson Kaia Kanepi | 7 | 6 | | | | | | | Sofia Arvidsson Kaia Kanepi | 2 | 6 | [5] |
| | Līga Dekmeijere Maria Kondratieva | 3 | 2 | | | | | | 3 | Kimiko Date-Krumm Rika Fujiwara | 6 | 4 | [10] |
| 3 | Kimiko Date-Krumm Rika Fujiwara | 6 | 6 | 3 | Kimiko Date-Krumm Rika Fujiwara | 6 | 6 | |
| | Johanna Larsson Jasmin Wöhr | 6$^4$ | 4 | 2 | Anastassia Rodiónova Arina Rodiónova | 3 | 0 | |
| 2 | Anastassia Rodiónova Arina Rodiónova | 7 | 6 | | | | | |

## Enllaços externs

* Quadre individual femení PDF
* Quadre dobles femenins PDF
Copenhaguen :
2010
2011
2012 :
Sony Ericsson WTA Tour 2012
< 2011
2013 > :
WTA Tour Championships, Istanbul  · WTA Tournament of Champions, Sofia :
# Lakhdar Belloumi

Lakhdar Belloumi (en àrab لخضر بلومي nascut el 28 de desembre, 1958 a Mascara, Algèria) és un exfutbolista i entrenador de futbol algerià.
És considerat un dels millors futbolistes algerians de la història. Belloumi passà la major part de la seva carrera al seu país natal, als clubs GCR Mascara, de la seva ciutat natal, i als MC Alger i MC Oran. També passà una breu estada a Qatar. Guanyà dues lligues algerianes de futbol. Amb la selecció algeriana participà en els Jocs Olímpics d'Estiu de 1980 i en els Mundials de 1982 i 1986. Disputà un total de 87 partits i marcà 40 gols amb la selecció. L'any 1981 fou nomenat Futbolista africà de l'any.

## Referències

* ↑ Lakhdar Belloumi - Century of International Appearances

## Enllaços externs

* national-football-teams
* Perfil (pàgina del MC Alger)
# Casa Josep Ferrer i Vidal

La Casa Josep Ferrer i Vidal és una obra de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un edifici entre mitgeres ocupant tot un extrem de mansana. Originàriament era un habitatge unifamiliar. Té un pati lateral.
L'immoble es compon de planta baixa i dues plantes pis amb un cos lateral de dues plantes i un cos posterior de planta baixa. Consta de quatre crugies perpendiculars a façana principal amb vestíbul de voltes d'aresta rebaixades i caixa d'escala central. La coberta és a tres vessants i en sobresurt una petita torratxa inaccessible. Els cossos laterals i posteriors tenen coberta plana. Les façanes que donen a carrer estan rematades per una cornisa superior.
Les parets de càrrega són de paredat comú i totxo. A la planta baixa hi ha voltes de canó i de canó rebaixades. A les plantes pis, els forjats són de bigues de fusta i revoltó ceràmic.
La façana presenta tres portals d'arc rebaixat a la planta baixa. Al primer pis hi ha un balcó corregut fent cantonada amb quatre obertures i dues al cos lateral. Al segon pis trobem quatre balcons. La façana lateral està ordenada sobre eixos verticals amb portal i finestres a la planta baixa. Trobem una obertura al balcó de la cantonada, un balcó central i dos finestrals laterals a la primera planta. A la segona hi ha dos balcons i dues finestres. La façana posterior està reculada i presenta balconeres.

## Referències

* 1 2 3 4 «Casa Josep Ferrer i Vidal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].